L 69/6
EL
Επίσημη Εφημερίδα της Ευρωπαϊκής Ένωσης
7.3.2023
ΑΠΟΦΑΣΗ (ΕΕ) 2023/496 ΤΟΥ ΣΥΜΒΟΥΛΙΟΥ της 2ας Μαρτίου 2023 για τη θέση που πρέπει να ληφθεί εξ ονόματος της Ευρωπαϊκής Ένωσης στο Παγκόσμιο φόρουμ της Οικονομικής Επιτροπής των Ηνωμένων Εθνών για την Ευρώπη για την Εναρμόνιση των Κανονισμών για τα Οχήματα όσον αφορά τις προτάσεις τροποποίησης των κανονισμών του ΟΗΕ με αριθμούς 13-H, 30, 48, 51, 53, 67, 78, 105, 110, 116, 117, 121, 125, 131, 138, 140, 148, 149, 150, 152, 157 και 164 και όσον αφορά την πρόταση τροποποίησης του ενοποιημένου ψηφίσματος R.E.5
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1)
Με την απόφαση 97/836/ΕΚ του Συμβουλίου (1), η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) που αφορά την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν, σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).
Η αναθεωρημένη συμφωνία του 1958 άρχισε να ισχύει στις 24 Μαρτίου 1998.
(2)
Με την απόφαση 2000/125/ΕΚ του Συμβουλίου (2), η Ένωση προσχώρησε στη συμφωνία που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»).
Η παράλληλη συμφωνία άρχισε να ισχύει στις 15 Φεβρουαρίου 2000.
(3)
Ο κανονισμός (ΕΕ) 2018/858 του Ευρωπαϊκού Κοινοβουλίου και του Συμβουλίου (3) θεσπίζει διοικητικές διατάξεις και τεχνικές απαιτήσεις για την έγκριση τύπου και τη διάθεση στην αγορά όλων των νέων οχημάτων, συστημάτων, κατασκευαστικών στοιχείων και χωριστών τεχνικών μονάδων.
Ο εν λόγω κανονισμός ενσωματώνει τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί του ΟΗΕ») στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις.
(4)
Δυνάμει του άρθρου 1 της αναθεωρημένης συμφωνίας του 1958 και του άρθρου 6 της παράλληλης συμφωνίας, το Παγκόσμιο φόρουμ της ΟΕΕ/HE για την Εναρμόνιση των Κανονισμών για τα Οχήματα (WP.29 της ΟΕΕ/ΗΕ) δύναται να εγκρίνει προτάσεις τροποποίησης κανονισμών του ΟΗΕ, παγκόσμιων τεχνικών κανονισμών του ΟΗΕ (ΠΤΚ του ΟΗΕ) και ψηφισμάτων του ΟΗΕ, καθώς και προτάσεις έκδοσης νέων κανονισμών του ΟΗΕ, ΠΤΚ του ΟΗΕ και ψηφισμάτων του ΟΗΕ σχετικά με την έγκριση οχημάτων.
Επιπλέον, δυνάμει των εν λόγω διατάξεων, η WP.29 της ΟΕΕ/ΗΕ δύναται να εγκρίνει προτάσεις χορήγησης αδειών για την εκπόνηση τροποποιήσεων σε ΠΤΚ του ΟΗΕ ή για την εκπόνηση νέων ΠΤΚ του ΟΗΕ και δύναται να εγκρίνει προτάσεις για την επέκταση εντολών για ΠΤΚ του ΟΗΕ.
(5)
Από τις 7 έως τις 9 Μαρτίου 2023, κατά τη διάρκεια της 189ης συνόδου του Παγκόσμιου φόρουμ της ΟΕΕ/ΗΕ για την Εναρμόνιση των Κανονισμών για τα Οχήματα, η WP.29 της ΟΕΕ/ΗΕ μπορεί να εγκρίνει προτάσεις τροποποίησης των κανονισμών του ΟΗΕ με αριθμούς 13-H, 30, 48, 51, 53, 67, 78, 105, 110, 116, 117, 121, 125, 131, 138, 140, 148, 149, 150, 152, 157 και 164 και πρόταση τροποποίησης του ενοποιημένου ψηφίσματος R.E.5.
(1) Απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές «αναθεωρημένη συμφωνία του 1958» (ΕΕ L 346 της 17.12.1997, σ. 78).
(2) Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).
(3) Κανονισμός (ΕΕ) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ.
715/2007 και (ΕΚ) αριθ.
595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).